lv lv fr lv es es lv lv lt de en sv en lv lv en lv lv lv lv lv ca ru lv it lv lv ru fr lv fr lv lv lv lv lv lv lv lv lv lv lv lv lv lv lv lv lv gl lv lv lv lv lv lv lv lv en lv lv hbs_lat lv lv lv lv lv lv lv lv lv lv lt it lv lv nl lv lv lv hbs_lat lv lv lv de lv en de lv sv lv en lv de lv en en en sv en lv lt de lv lv en lv lv en lv lv en lv lv en lv lv lv en lv lv ru en lv en lv lv lv en lv lv lv en lv lv lv en en lv en de lv lv de lv lv lv lv en hbs_lat lv lv ru lv es lv lv lt de fr lv lv lv lv
Avots: Latviešu rakstniecība biogrāfijās, Rīga: Zinātne, 2003.
Annas Kalvišķes (Brodeles) pases fotogrāfija
Pase izdota 1928. gada 14. jūnijā.
Jānis Sudrabkalns un citi pie "Jāņaskolas"
No labās: Jānis Sudrabkalns, Žanis Grīva, Justs Paļeckis, Gunārs Cīrulis, Lija Brīdaka, Jūlijs Vanags, Anna Brodele, Māra Misiņa, Aleksejs Surkovs, Voldemārs Kalpiņš u.c. Jura Krieviņa foto. Avots: Karogs, Nr. 5, 01.05.1984.
Brodeļu ģimenes kapavieta Raiņa kapos
Rakstnieces Annas Brodeles, kultūras un izglītības darbinieka Jāņa Brodeļa un viņu dēla, aktiera un žurnālista Jāņa Brodeļa atdusas vieta Raiņa kapos.
Anna Brodele (1910–1981), rakstniece. Sākusi publicēties žurnālā "Domas" (1927); vēlāk tikusi arestēta un notiesāta par darbošanos komunistiskajā pagrīdē un nelegālās literatūras izplatīšanu. 2. Pasaules kara sākumā evakuējusies uz Jaroslavļas apgabalu, pārcēlusies uz Ivanovu, kur rakstījusi dzejoļus un viencēlienus LPSR Valsts mākslas ansamblim. Pēc atgriešanās Latvijā, turpinājusi rakstīt lugas, kas galvenokārt veltītas kolhozu tēmai. No prozas darbiem pazīstamākie ir garstāsts "Marta" (1950) un "Zilais zvirbulis" (1965). Prozas centrā sieviešu tēli, prasmīgi sižetiskie risinājumi, patiess pārdzīvojumu tēlojums, dzīvs dialogs, taču kopumā darbi ilustrē ideoloģiskos uzskatus, vairāk tēlojot vēlamo nekā reālo dzīvi. Rakstījusi arī stāstus bērniem un publicistiku.
Dzimusi mežsarga Jūlija Kalvišķa ģimenē.
No 1927: dzīvojusi Rīgā un darbojusies komunistiskajā pagrīdē, izplatījusi nelegālo literatūru.
1932: tikusi arestēta un notiesāta uz 3 gadiem 6 mēnešiem, sodu izcietusi Rīgas Termiņcietumā un Jelgavas cietumā.
1937. gada 8. septembris: laulības ar Jāni Kupši (bijušais politieslodzītais, kritis kaujā 1941. gadā).
1940–41: strādājusi VAPP tehnisko rakstu apgādā, bija laikraksta "Padomju Latvija" līdzstrādniece un žurnāla "Sarkanā Palīdzība" tehniskā redaktore.
1941: evakuējusies uz Jaroslavļas apgabalu, strādājusi kolhozā.
1942: pārcēlusies uz Ivanovu, rakstījusi dzejoļus un viencēlienus LPSR Valsts mākslas ansamblim.
1942–44: studente M. Gorkija Literatūras institūtā, uz kurieni viņu nosūtīja Rakstnieku savienība kvalifikācijas apguvei.
1943. gada 12. septembris: laulības ar Jāni Brodeli.
No 1944. gada rudens: strādājusi Jaunatnes teātrī par literarās daļas vadītāju, arī par redaktori Kinematogrāfijas ministrijā.
Kopš 1948: nodarbojas tikai ar rakstniecību.
1927: pirmā publikācija – dzejoļu kopa žurnālā "Domas" (10. nr.).
"Upesciema pavasaris" (grāmatā un teātrī 1948)
"Skolotājs Straume" (teātrī 1948, grāmatā 1949)
"Zelta druva" (grāmatā un teātrī 1949)
"Dedzīgās sirdis" (grāmatā un teātrī 1951)
"Avārija" (grāmatā un teātrī 1954)
"Dace meklē laimi" (teātrī 1955, grāmatā 1956) (dziesmuspēle)
"Mana trauslā meitene" (1964)
"Stiprie cilvēki" (1946) (stāstu krājums)
"Marta" (garstāsts) (grāmatā un teātrī 1950, pirmpublicējums periodikā ar nosaukumu "Martas dienasgrāmata" 1949, luga ar nosaukumu "Stundu pirms ausmas" periodikā 1950)
"Ar sirdi un asinīm" (romāns) (1956, ekranizēts ar nosaukumu "Ilze")
"Klusā pilsētiņa" (romāns) (1967)
"Zilais zvirbulis" (garstāsts) (1965, čehu TV filma 1972)
"Tas ir mans laiks" (1969) (garstāsta "Zilais zvirbulis" turpinājums)
"Stāstu krājumā "Stiprie cilvēki" (1946) tēlota latviešu dzīve evakuācijā. Brodeles lugās tēlotas galvenokārt lauku dzīves pārvērtības, slavināts darbs kolhozā. Mākslinieciski šīs lugas ir vāji izstrādātas, tipiski personības kulta laika darbi ar krasu personu sadalījumu pozitīvajos un negatīvajos. Brodeles darbība prozā sākās ar garo stāstu "Marta" (1950, pirmpublicējums periodikā ar nosaukumu "Martas dienasgrāmata" 1949) par kādas meitenes ceļu uz revolucionāro kustību. Stāstam ir autobiogrāfiska ievirze. Arī romānu "Ar sirdi un asinīm" (1956, ekranizēts ar nosaukumu "Ilze") un "Uzticība" (1962) centrā ir sieviešu tēli; tajos prasmīgi risināti sižetiskie notikumi, patiess pārdzīvojumu tēlojums, dzīvs dialogs, taču kopumā tie ilustrē valdošās ideoloģijas uzskatus, vairāk tēlo vēlamo nekā reālo dzīvi, tajos īpaši akcentētas šķiriskās pretrunas, uzsvērts pozitīvo varoņu entuziasms. Romānā "Klusā pilsētiņa" (1967) tēlota mazpilsēta 30. gados, krasas šķiru pretrunas, satīriski atveidoti mantīgo šķiru pārstāvji. Viens no spilgtākajiem Brodeles darbiem ir garais stāsts "Zilais zvirbulis" (1965, čehu TV filma 1972) un tā turpinājums "Tas ir mans laiks" (1969), kurā tiešāk dokumentēta sava laika reālā dzīve. Stāsta centrā ir meitene, kas asi izjūt sabiedrībā pastāvošās pretrunas starp vārdiem un darbiem un mokoši meklē savu vietu dzīvē."
Astrīda Vite. Latviešu rakstniecība biogrāfijās. R.: Zinātne, 2003.
PSRS Zinātņu akadēmijas Maksima Gorkija Pasaules literatūras institūts
Strādā gadījuma darbus. Daļu laika ir bezdarbniece.
Strādniece Padomju tirdzniecības flotes ēdnīcā Rīgas ostā.
VAPP tehnisko rakstu apgāds.
Laikraksta "Padomju Latvija" līdzstrādniece.
Strādājusi Latvijas PSR Mākslas ansamblī.
Laktas iela 2/4, Rīga
Arestēta un notiesāta uz 3 gadiem un 6 mēnešiem. Sodu izcietusi Rīgas Termiņcietumā un Jelgavas cietumā.
Arestēta un notiesāta uz 3 gadiem un 6 mēnešiem, sodu izcietusi Rīgas Termiņcietumā un Jelgavas cietumā.
Latvijas Padomju rakstnieku savienība
Krišjāņa Barona iela 12, Rīga
Brauciens pēc personīga ielūguma.
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.